উমেৰা আহমেদ

**উমেৰা আহমেদ** () এগৰাকী পাকিস্তানী লেখিকা আৰু চিত্ৰনাট্যকাৰ। তেওঁ *শ্বেহৰ-ই-জাত*, *পিৰ-ই-কামিল*, *জিন্দেগী গুলজাৰ হাই*, *আলিফ*, *দুৰ-ই-শ্বেহৱাৰ*, *ডাম*, *মান-অ'-চালৱা*, *কায়েদ-ই-তানহাই*, *ডাইজেষ্ট ৰাইটাৰ*, *মাত*, *কংকৰ*, *মেৰী জাত জাৰা-ই-বেনিশান*, *দোৰাহা* আৰু *হাম কাহান কে সচ্চা থা* আদি উপন্যাস আৰু নাটকৰ বাবে আটাইতকৈ বেছি পৰিচিত। উমেৰা আহমেদ এই যুগৰ আটাইতকৈ বহুলভাৱে পঠিত আৰু জনপ্ৰিয় উৰ্দু কল্পকাহিনী ঔপন্যাসিক আৰু চিত্ৰনাট্য লেখকসকলৰ ভিতৰৰ অন্যতম এজন।

## ব্যক্তিগত জীৱন
১৯৭৬ চনৰ ১০ ডিচেম্বৰত পাকিস্তানৰ শি‍য়ালকোটত উমেৰা আহমেদৰ জন্ম হৈছিল। তেওঁ ছিয়ালকোটৰ মুৰে কলেজৰ পৰা ইংৰাজী সাহিত্যত স্নাতকোত্তৰ ডিগ্ৰী সম্পূৰ্ণ কৰিছিল। সেই একেখন কলেজেই কুৰি‍ শতিকাৰ অন্যতম বিখ্যাত আৰু মেধাৱী পণ্ডিত আৰু কবি (ব্ৰিটিছৰ অধীনত থকা ভাৰতত) আল্লামা মহম্মদ ইকবালক জন্ম দিছিল। ছ’চিয়েল মিডিয়াত সক্ৰিয় হৈ থকাৰ পিছতো, আৰু শ্ব’বিজৰ সৈতে জড়িত হোৱাৰ পিছতো তেওঁ নিজৰ ব্যক্তিগত জীৱনক ব্যক্তিগতভাৱে কৰি থ'বলৈহে‍ পছন্দ কৰে আৰু তেওঁ খুব কমেইহে সাক্ষাৎকাৰো দিয়ে৷ ২০০৫ চনত প্ৰথমবাৰৰ বাবে শ্ৰেষ্ঠ লেখক বঁটা সংগ্ৰহ কৰিবলৈ *ইণ্ডাছ ভিজন বঁটা*ৰ মঞ্চত তেওঁ একমাত্ৰ অনস্ক্ৰীণ উপস্থিতি আছিল।

## শিক্ষা
উমৰাই ছিয়ালকোটৰ মুৰে কলেজ পৰা ইংৰাজী সাহিত্যত স্নাতকোত্তৰ ডিগ্ৰী সম্পূৰ্ণ কৰিছিল(স্ব-প্ৰকাশিত উৎস)। উমৰা আহমেদ ছিয়ালকোটৰ আৰ্মি পাব্লিক স্কুলত ইংৰাজীৰ শিক্ষয়িত্ৰী হিচাপে‍ কৰ্মৰত আছিল আৰু তেওঁ তাত মাধ্যমিক বিদ্যালয় আৰু উচ্চ মাধ্যমিক বিদ্যালয়ৰ ছাত্ৰ-ছাত্ৰীসকলক শিক্ষাদান কৰিছিল। অৱশ্যে তেওঁ পূৰ্ণকালীনভাৱে‍ লেখা-মেলাৰ কেৰিয়াৰ গঢ়িব বিচাৰিছিল, সেয়েহে শিক্ষকতাৰ বৃত্তি‍ এৰি তেওঁ উৰ্দু আলোচনীত লিখিবলৈ আৰম্ভ কৰিছিল।

## কেৰিয়াৰ

### লেখা-মেলা
উমেৰা আহমেদে কম বয়সতে লেখা-মেলা আৰম্ভ কৰিছিল। তেওঁৰ কাহিনীবোৰ প্ৰায়ে মাহেকীয়া উৰ্দু ভাষাৰ ডাইজেষ্ট আলোচনীসমূহত প্ৰকাশিত হৈছিল। অতি কম সময়তে তেওঁ কিতাপ প্ৰকাশ কৰিবলৈ আৰম্ভ কৰিছিল। তেওঁৰ কেৰিয়াৰত ৩০খনতকৈও অধিক গ্ৰন্থ, কেইখনমান উপন্যাস আৰু চুটি গল্পৰ সংকলন কৰিছে‍। তেওঁৰ আটাইতকৈ বিখ্যাত কাম *পীৰ-ই-কামিল* আৰু *মেৰী জাত জাৰা-ই-বেনিচান*; যিয়ে তেওঁৰ সাহিত্যিক-জীৱনক এক উচ্চতালৈ লৈ গৈছিল। *অমৰবইল* উমেৰা আহমেদৰ আন এখন বিখ্যাত উপন্যাস। ১৯৯৮ চনত মাহেকীয়া উৰ্দু আলোচনীসমূহত কাহিনী প্ৰকাশৰ যোগেদি‍ উমেৰাই তেওঁৰ লেখিকাৰ জীৱন আৰম্ভ কৰিছিল। ডাইজেষ্ট আলোচনীৰ বাবে লিখা তেওঁৰ প্ৰথম কাহিনীটো আছিল *জিন্দেগী গুলজাৰ হে। * এই ৰচনাই পাঠকৰ মনোযোগ আকৰ্ষণ কৰিছিল আৰু উমেৰাক যথাসম্ভৱ সোনকালেই এখন পূৰ্ণ দৈৰ্ঘ্যৰ উপন্যাস লিখিবলৈ কোৱা হৈছিল। কাহিনীটো লিখাৰ সময়ত তেওঁৰ বয়স আছিল ২১ বছৰ। ২০১২ চনত উপন্যাসখন একে নামৰ জনপ্ৰিয় ধাৰাবাহিক নাটকৰ হিচাপে ৰূপ দিয়া হৈছিল। নাটকখনত ছনাম ছাইদ আৰু ফাওয়াদ খানে‍ মুখ্য অভিনেতা হিচাপে অভিনয় কৰিছিল। এক সাক্ষাৎকাৰত উমেৰাই কৈছিল যে উপন্যাসখনত মুখ্য নাৰী চৰিত্ৰ কাশাফৰ চৰিত্ৰটো তেওঁৰ নিজৰ জীৱনৰ ওপৰত আধাৰিত। উমেৰাৰ কাহিনীবোৰ প্ৰায়েই পুৰুষ-মহিলাৰ সম্পৰ্ক, সামাজিক সমস্যা আৰু চাপৰ ওপৰত আধাৰিত। তেওঁৰ কাহিনীবোৰে মহিলাক কেন্দ্ৰীয় বিষয়বস্তু হিচাপে চিত্ৰিত কৰে। ধাৰাবাহিক নাটকলৈ ৰূপান্তৰিত হোৱা আন বহু উপন্যাসৰ লেখি‍কা হ'ল আহমেদ। তেওঁৰ আন জনপ্ৰিয় ৰচনাসমূহ হ 'ল। *মেৰী জাত জাৰা-ই-বেনিশান*, যাৰ বাবে আহমেদে দশম *লাক্স ষ্টাইল এৱাৰ্ডছ*ত শ্ৰেষ্ঠ লেখকৰ বঁটা লাভ কৰিছে। উপন্যাসখন একে নামৰ নাটকলৈ ৰূপান্তৰিত কৰা হৈছিল। এই নাটকখনে‍ যথেষ্ট জনপ্ৰিয়তা লাভ কৰিছিল আৰু ২০১৪ চনত, ইয়াক *কেইচি য়ে কয়ামত* নামেৰে ভাৰততো সম্প্ৰচাৰ কৰা হৈছিল।

আহমেদে ধৰ্ম আৰু আধ্যাত্মিকতাৰ বিষয়তো উপন্যাস লিখিছে। *পিৰ-ই-কামিল* (২০০৪) *শ্বেহৰ-ই-জাত* (২০১২) আৰু *আলিফ* (২০১৯) হৈছে তেওঁৰ এনে কিছু উপন্যাস যিবোৰে‍ আধ্যাত্মিকতাৰ ওপৰত গুৰুত্ব দিছে‍। তেওঁৰ উপন্যাস *আলিফ* -ক এক জনপ্ৰিয় ধাৰাবাহিকৰ বাবে‍ নাট্যৰূপ দিয়া হৈছিল য'ত হামজা আলী আব্বাছি, ছাজাল আলী আৰু কুব্ৰা খান আদিয়ে অভিনয় কৰিছিল। মাহিৰা খান অভিনীত ছেহৰ-ই-জাত এখন জনপ্ৰিয় নাটক আছিল। আহমেদে তেওঁৰ কেৰিয়াৰত ৩৫খনতকৈও অধিক গ্ৰন্থ লিখিছে। তেওঁৰ ২২খনতকৈ অধিক কিতাপক ধাৰাবাহিকৰ বাবে‍ নাট্যৰূপ দিয়া হৈছে। তেওঁৰ গ্ৰন্থসমূহ ইংৰাজী আৰু আৰবী ভাষালৈও অনুবাদ কৰা হৈছে। জাগৰনট প্ৰকাশনে‍ আহমেদৰ ৰচনাসমূহ হিন্দিলৈও অনুবাদ কৰিছে‍।

### চিত্ৰনাট্য
আহমেদৰ বহুকেইখন উপন্যাসক ধাৰাবাহিক নাটকৰ ৰূপ দিয়া হৈছে। অৱশ্যে, তেওঁ বিশেষকৈ নাটক আৰু চলচ্চিত্ৰৰ বাবেও কাহিনী লিখিছে। তেওঁ পৰিচালক মেহৰীন জাব্বাৰৰ সৈতে লগলাগি‍ ধাৰাবাহিক নাটক ৰচনা কৰিছে যিয়ে ব্যাপক জনপ্ৰিয়তা লাভ কৰিছে। শেহতীয়াকৈ, তেওঁ *এক ঝুটি লাভ ষ্ট'ৰী* নামৰ এখন ৱেব-ছিৰিজ বাবেও পূৰ্ণ সহযোগিতা কৰিছিল। এই ধাৰাবাহিকখন কৰাচীৰ এহাল দম্পতীক কেন্দ্ৰ কৰি ৰচিত এখন কমেডী ধাৰাবাহিক।  ইয়াত মুখ্য অভিনেতা হিচাপে অভিনয় কৰিছে বিল্লাল আব্বাছ খান আৰু মাদিহা ইমামে। *এক ঝুটি লাভ ষ্ট'ৰী* ৩০ অক্টোবৰ ২০২০-ত মুক্তি লাভ কৰিছিল আৰু জি5-ত মুকলি কৰা হৈছিল। জি5 হৈছে এক ডিজিটেল মনোৰঞ্জন মঞ্চ।

আহমেদে প্ৰয়াত পাকিস্তানী মডেল কান্দিল বালুচৰ জীৱনৰ আধাৰত*বাঘী* নামৰ এখন চিত্ৰনাট্যও ৰচনা কৰিছিল৷ । ইয়াত মুখ্য অভিনেত্ৰী হিচাপে অভিনয় কৰিছিল সাবা কামৰে‍  আহমেদে নেটফ্লিক্স প্ৰকল্পতো কাম কৰিছে। তেওঁৰ শেহতীয়া কামটো চাইবাৰ বুলিঙ বিষয়ক এখন ধাৰাবাহিক। এই ধাৰাবাহিকখনৰ কাহিনী অপৰাধ এটাৰ তদন্ত কৰি থকা এগৰাকী মহিলা চোৰাংচোৱাৰ জীৱনক কেন্দ্ৰ কৰি ৰচনা কৰা হৈছে‍। এইখন উমেৰাৰ প্ৰথম থ্ৰিলাৰ ছিৰিজ। এক সাক্ষাৎকাৰত উমেৰাই কৈছিল, "এইটো পোনপটীয়াকৈ হৃদয়ৰ পৰা আহিছে, কিয়নো মই ইয়াৰ বাবে বহুতো লোকক কষ্ট পোৱা দেখিছোঁ৷ মই জানো ট্ৰলিঙে‍ কেনেকৈ জীৱন ধ্বংস কৰিব পাৰে!" 

*তুমহাৰে হুছন কে নাম* (২০২৩) হৈছে ছাৰা কয়ুমৰ সহযোগিতাত তেওঁৰ দ্বাৰা লিখা আন এখন শেহতীয়া নাটক। এইখন মূলতঃ হকীম নায়াৰ ৱেষ্টিৰ উপন্যাস *আখতাৰ ঔৰ ছালমা* (1930) ৰ দ্বাৰা অনুপ্ৰাণিত হৈ লিখা নাটক। নাটকখনত মুখ্য চৰিত্ৰত অভিনয় কৰিছে সাবা কামৰ আৰু ইমৰান আব্বাছে।

### আলিফ কিতাব
২০১৬ চনত আহমেদে আলিফ কিতাব সৃষ্টি কৰে। উদীয়মান লেখকসকলক তেওঁলোকৰ কাম ভাগ-বতৰা কৰিবলৈ আৰু ইয়াক নগদীকৃত কৰিবলৈ ই এক ডিজিটেল প্লেটফৰ্ম। এই মঞ্চৰ লক্ষ্য হৈছে নতুন লেখকসকলক বিশেষজ্ঞসকলৰ সৈতে মত বিনিময় কৰাৰ সুযোগ দি সম্পাদনাৰ নিৰ্দেশনা প্ৰদান কৰা। এই মঞ্চই তেওঁলোকক তেওঁলোকৰ লেখাসমূহ সংবাদ মাধ্যম আৰু প্ৰযোজনা সংস্থাত দাখিল কৰাৰ অনুমতি দিয়ে।

## বঁটা আৰু স্বীকৃতি

* ২০১৪ চনত পাকিস্তান মিডিয়া এৱাৰ্ডছ - ধাৰাবাহিক নাটক জিন্দেগী গুলজাৰ হেই-ৰ বাবে বছৰৰ শ্ৰেষ্ঠ লেখকৰ বঁটা।
* ২০১৪ চনত হাম বঁটা - জিন্দেগী গুলজাৰ হেই-ৰ বাবে ধাৰাবাহিক নাটকৰ শ্ৰেষ্ঠ লেখক।

### লাক্স ষ্টাইল বঁটা

## নিৰ্বাচিত কাম
### কিতাপ
* *মেৰী জাত জাৰা-ই-বেনিছান*
* *[[পিৰ-ই-কামিল]]*
* *অমৰ বইল* 
* *[[Shehr-e-Zaat (novella)|শ্বেহৰ-ই-জাত]]*
* *মান-ও-ছালৱা*
* *আব-ই-হায়াত*
* *লা-হাচিল*
* *জিন্দাগী গুলজাৰ হায়*
* *আলিফ*
* *কংকৰ*
* *কাইদ-ই-তানহাই*
* * ইমান উমিদ উৰ মহব্বত*
* *হাচিল*
* *হুছনা ঔৰ হুছান আৰা*

### নাটক

* *[[জিন্দাগী গুলজাৰ হায়]]* – হাম টিভি
* *[[Kankar (TV series)|কংকৰ]]* – হাম টিভি
* *[[মন-ও-ছালৱা]]* – হাম টিভি
* *[[Alif (TV series)|আলিফ]]* – জিঅ’ টিভি
* *দৰাৰ* – এআৰৱাই ডিজিটেল
* *[[ডাইজেষ্ট ৰাইটাৰ]]* – হাম টিভি
* *[[ঝুট]]* – হাম টিভি
* *[[Maat (TV series)|মাত]]* – হাম টিভি
* *[[Baaghi (TV series)|বাঘি]]* (Screenplay) – উৰ্দু ১
* *[[মহবত সুভ কা সীতাৰা হায়]]* – হাম টিভি
* *[[হম কহা কে সচ্চা থা]]* – হাম টিভি
* *তুমহাৰে হুছন কে নাম* (সহ লেখক) - গ্ৰীণ এণ্টাৰটেইনমেণ্টট
* *চিৰিয়েল কিলাৰ* - গ্ৰীণ এণ্টাৰটেইনমেণ্ট

### টেলিফিল্ম আৰু ৱেব-ছিৰিজ
* *[[বেহাড্ড]]*
* *[[Laal (film)|লাল]]*
* *[[এক হাই নিগাৰ]]*
* *[[মুঠি ভৰ মিট্টি]]*
* *[[এক থি মৰিয়াম]]*
* *[[এক ঝুঠি লভ ষ্টৰী]]*
* *[[ধূপ কি দীৱাৰ]]*

## লগতে চাওক

* নিমৰা আহমেদ খান

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:পাকিস্তানৰ ব্যক্তি